Факултет по класически и нови филологии (Софийски университет)
Факултетът по класически и нови филологии (ФКНФ) към Софийския университет „Св. Климент Охридски“ е един от най-старите факултети в учебното заведение. Първоначално е част от Историко-филологическия факултет, като в средата на XX век се обособява като Филологически факултет. По-късно от него се отделя Факултетът по славянски филологии и едва през 1979 г. се приема и сегашното му име.

С течение на времето ФКНФ се разраства както по отношение на обучаващите се и преподаващи в него, така и от гледна точка на специалностите, застъпени в него. Днес той е най-големият факултет в университета с 10 катедри и 19 специалности.

Обособена структура към ФКНФ е Центърът по източни езици и култури (ЦИЕК), в който е застъпено обучението по близко- и далекоизточни езици, като арменски, арабски, китайски, японски.

История 
 1 октомври 1888 г. – Създаване на СУ с единствен Историко-филологически факултет
 1950 г. – Отделяне на Филологически и Философско-исторически факултет
 1965 г. – Филологическият факултет се разделя на Факултет по западни филологии и Факултет по славянски филологии
 1979 г. – преименуване във Факултет по класически и нови филологии

Специалности 
 Класическа филология
 Новогръцка филология
 Унгарска филология
 Френска филология
 Италианска филология
 Румънска филология
 Немска филология
 Скандинавистика
 Английска филология
 Испанска филология
 Португалска филология
 Тюркология
 Арабистика
 Японистика
 Китаистика
 Кореистика
 Индология
 Иранистика
 Арменистика и кавказология
 Южна, Източна и Югоизточна Азия
 Курсове и СДК за придобиване на професионална квалификация „учител по чужд език“

Деканат 
 Декан: проф. д-р Мадлен Данова 
 Заместник-декан по учебната дейност: проф. д-р Милена Братоева
 Заместник-декан по научноизследователската дейност и академичното израстване: доц. д-р Йоана Сиракова
 Заместник-декан по проектната дейност и студентските въпроси: доц. д-р Александра Багашева
 Заместник-декан по електронно и дистанционно обучение и сътрудничество с др. образователни институции: проф. д-р Гергана Петкова

Библиография 
 Веселинов, Д. Летописна книга на Факултета по класически и нови филологии 1888 – 1965. София, Университетско издателство „Св. Климент Охридски“, 2008, 208 с.
 Веселинов, Д. Летописна книга на Факултета по класически и нови филологии 1965 – 1988. София, Университетско издателство „Св. Климент Охридски“, 2011, 452 с.

Външни препратки 
 Страница на факултета на сайта на СУ

Класически и нови филологии
Основани в България през 1979 година